L'alcalde i la delegada d'Agermanament reben a l'Ajuntament de Sagunt a la delegació de la Targa Cecina 2023
14 de març 2023

![](/media/ja1fsefp/recepciontargacecina_c.jpg?width=850&height=561.8806306306307)

L'alcalde de Sagunt, Darío Moreno, i la regidora d'Agermanament i primera tinenta d'alcalde, María José Carrera, han rebut este matí a l'Ajuntament de Sagunt a la delegació oficial de la Targa Cecina 2023. Cecina es la ciutat italiana agermanada amb Sagunt. En l'acte han estat acompanyats per la més alta representació de la Federació Junta Fallera de Sagunt.

Com ja és tradició, la delegació italiana, encapçalada pel president de la Targa Cecina, Domenico Giampa, l'alfiere, Samuele Cerri, la padrina, Victoria Poli, i els responsables d'Agermanament, Isabella Biasci i Sara Piangatelli, visita la nostra ciutat durant les Falles. En esta ocasió han vingut acompanyats de representants de les Rione Campaciochi, Palazzi, Ponte i Stazione.

Durant la recepció, a la qual han assistit el president de la FJFS, Ramón Jarque, les falleres majors, Claudia Ramón Ferrandis i Maite Nebot Morales, i el vicepresident de la FJFS, Salva Sebastián, María José Carrera, ha recordat que des dels anys 80 del segle passat estem germanats amb Cecina i ha recordat els llaços que ens unixen culturalment, com a ciutats banyades pel Mediterrani, «**així que estem encantats. Esperem que passeu unes falles increïbles. Venim d'un temps molt dur que ha sigut la pandèmia i no hem pogut celebrar, la veritat és que hem fet el que hem pogut. És la nostra festa gran, gaudiu-la molt i moltes gràcies per ser ací**».

L'alcalde també els ha mostrat el seu agraïment per la visita a la nostra ciutat i a la Targa Cecina per la seua aposta decidida pel nostre agermanament. «**Per a nosaltres és un element cultural imprescindible. Sempre defensem des de l'ajuntament que hem de ser una ciutat internacional, una ciutat oberta al món i això també implica trobar altres ciutats amb les quals tinguem eixos vincles. Amb Cecina tenim el nostre vincle més antic, i encara que l'ajuntament ha fet sempre el que ha pogut, la realitat és que eixe vincle existix gràcies a la Targa Cecina i a Federació Junta Fallera de Sagunt, de la mà també de les comissions falleres**», els ha dit i els ha convidat a que en altres dates diferents de març i setembre, que és quan totes dues ciutats celebren les Falles i la Targa, ens visiten i que per a això tenen a la seua disposició la delegació d'Agermanament de l'Ajuntament de Sagunt.

El president de la Targa Cecina ha expressat el seu agraïment per esta recepció i ha afirmat que: «És un honor per a nosaltres perquè cada any que venim ací Sagunt és com la nostra casa i Cecina per a vosaltres també. Gràcies per tot, per esta setmana al març i espere que vosaltres al setembre pugueu vindre a la nostra festa».

Per a finalitzar l'alcalde ha posat als i les representants de la Targa la insígnia de Sagunt i ells també han entregat el seu obsequi.

![](/media/hjpizgmw/recepciontargacecina2_c.jpg?width=850&height=561.8806306306307)

*   [](http://www.facebook.com/sharer.php?u=https://aytosagunto.es/va/actualitat/l-alcalde-i-la-delegada-d-agermanament-reben-a-l-ajuntament-de-sagunt-a-la-delegacio-de-la-targa-cecina-2023/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-i-la-delegada-d-agermanament-reben-a-l-ajuntament-de-sagunt-a-la-delegacio-de-la-targa-cecina-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-i-la-delegada-d-agermanament-reben-a-l-ajuntament-de-sagunt-a-la-delegacio-de-la-targa-cecina-2023/ "Linked In")
*   [](mailto:?body=https://aytosagunto.es/va/actualitat/l-alcalde-i-la-delegada-d-agermanament-reben-a-l-ajuntament-de-sagunt-a-la-delegacio-de-la-targa-cecina-2023/)